2.

Az elrendelt közszolgáltatási kötelezettségek a következők: Szállítási teljesítmények és a szolgáltatások folyamatossága: Minden egyes útvonalon az üzemeltetők által felajánlott kombinált légi utasforgalmi és teherforgalmi szállítási teljesítménynek legalább az I. mellékletben meghatározott szállítási teljesítménnyel egyenlőnek kell lennie. A szolgáltatások nyújtását a 2005. év egészére garantálni kell, és az alábbiakban felsorolt esetek kivételével a szolgáltatások felfüggesztése csak hat hónapos előzetes értesítés küldésével engedélyezett. A szállítási teljesítmények csökkentése a portugál Polgári Légi Közlekedési Hatóság előzetes engedélyével lehetséges, és hat hónapon keresztül nem alkalmazható abban az esetben, ha annak hatására az ajánlott teljes szállítási teljesítmény ennek a szakasznak az első bekezdésében említett határérték alá esik; a portugál Polgári Légi Közlekedési Hatóság a csökkentésre vonatkozó értesítés megkapásától számított harminc napon belül köteles választ küldeni. Vis maior jellegű események bekövetkezése kivételével a közvetlenül az üzemeltető mulasztása miatt bekövetkező járattörlések száma nem haladhatja meg az adott forgalmi idényre beütemezett járatok számának a 2 %-át; a „járattörlés” olyan menetrendszerű járat elindításának az elmulasztását jelenti, amelyre legalább egy utasférőhelyet lekötöttek. A légifuvarozási szállításoknak előre nem látható körülmények vagy vis maior jellegű események bekövetkezése vagy egyéb okok miatti időszakos megszakítása esetén az ütemezett szállítási teljesítményeket legalább 60 %-kal meg kell növelni attól a naptól kezdődően, amikor a szállítások teljesítése ismételten megkezdhető, és addig a napig bezárólag, amikor a megszakítás időtartama alatt felhalmozódott forgalmi hátralék feldolgozása megtörténik. Járatpontosság: Vis maior jellegű események bekövetkezése kivételével a közvetlenül az üzemeltető mulasztása miatti 15 percet meghaladó időtartamú késések legfeljebb a járatok 15 %-át érinthetik. Az előírásos repülőgéptípusok és üzemeltetési feltételek: A szolgáltatások nyújtásában legalább 90 fő utasférőhelyet biztosító hivatalos tanúsítvánnyal rendelkező repülőgépeket kell használni; a Horta és Pico repülőtereket érintő forgalomban az üzemeltetők kötelesek figyelembe venni a Portugál Légi Közlekedési Közlönyben (AIP) kihirdetett feltételeket. Minimális járatgyakoriság: — A Lisszabon/Ponta Delgada/Lisszabon útvonalon legalább napi egy menettérti járat 08.00 és 21.00 óra között egész évben; heti gyakorisággal egy járat kombinálható a Lisszabon/Santa Maria/ Lisszabon járattal. — A Lisszabon/Terceira/Lisszabon útvonalon legalább négy menettérti járat hetente különböző napokon 08.00 és 21.00 óra között egész évben; heti gyakorisággal egy járat kombinálható a Lisszabon/Pico/Lisszabon járattal. — A Lisszabon/Horta/Lisszabon útvonalon legalább három menettérti járat hetente 08.00 és 21.00 óra között egész évben, nem egymást követő napokon. — A Funchal/Ponta Delgada/Funchal útvonalon legalább egy menettérti járat hetente egész évben. — Az Oporto/Ponta Delgada/Oporto útvonalon legalább két menettérti járat hetente egész évben; a járatok közül az egyik lisszaboni kitérővel az október és június közötti időszakban, a megnevezett határoló hónapokat is beleértve. — A Lisszabon/Santa Maria/Lisszabon útvonalon legalább egy menettérti járat hetente, amely kombinálható a Lisszabon/Ponta Delgada/Lisszabon járattal. — A Lisszabon/Pico/Lisszabon útvonalon legalább egy menettérti járat hetente egész évben, amely kombinálható a Lisszabon/Terceira/Lisszabon járattal. Ha az üzemeltető(k) által benyújtott menetrend napi egynél több járatindítást tartalmaz, akkor a járatokat az indulási oldalon helyi idő szerint 06.30 óra és az érkezési oldalon helyi idő szerint 00.30 óra között kell lebonyolítani; a napi járatok közül legalább egy járatnak a 08.00 óra és 21.00 óra közötti időszakra kell esnie, és a hét legalább három napján a járatok egyikét 14.00 óra előtt kell indítani. Ha a Funchal/Ponta Delgada/Funchal, Lisszabon/Santa Maria/Lisszabon és Lisszabon/Pico/Lisszabon útvonalakon az üzemeltetők által összeállított menetrendek hetente egynél több járatot írnak elő, ezeket különböző napokon kell üzemeltetni. A Lisszabon/Terceira/Lisszabon, Lisszabon/Horta/Lisszabon és Oporto/Ponta Delgada/Oporto útvonalakon a járatokat az egész hétre elosztva kell üzemeltetni. Ha egy adott útvonalon az összes üzemeltető által üzemeltetett járatok száma több mint hat, akkor naponta legalább egy járatot indítani kell. Menetdíjak: 1. A menetdíjak rendszerének tartalmaznia kell az alábbiakat: a) egy teljes rugalmasságot biztosító turistaosztályú menetdíjat, valamint a különféle keresleti szegmensek kielégítését célzó szinteket és feltételeket tartalmazó menetdíjak választékát (turistaosztály, üzleti osztály, darabáru-fuvardíj, különleges termékek fuvardíja, stb.); b) egy menettérti 215 euró áru PEX menetdíjtételt az Azori-szigetek és a kontinentális Portugália közötti járatokra, valamint egy menettérti 158 euró áru PEX menetdíjtételt az Azori-szigetek és Funchal közötti járatokra; c) a legalább hat hónapja az Azori Autonóm Régióban a kontinentális Portugáliával vagy Funchal városával közvetlen járattal összekötött szigeten vagy a Madeirai Autonóm Régióban lakóhellyel rendelkező személyek a teljes rugalmasságot biztosító turistaosztályú repülőjegy árából 33 % kedvezmény igénybevételére jogosultak; d) azok a 26 éves vagy annál fiatalabb életkorú diákok, akik az Azori Autonóm Régióban rendelkeznek lakóhellyel és a kontinentális Portugália területén található oktatási intézményekben tanulnak vagy a kontinentális Portugália területén rendelkeznek lakóhellyel és az Azori Autonóm Régióban található oktatási intézményekben tanulnak, a teljes rugalmasságot biztosító turistaosztályú repülőjegy árából 40 % kedvezmény igénybevételére jogosultak; e) olyan napokon, amikor nincs közvetlen légi járat a Funchal/Ponta Delgada/Funchal útvonalon, akkor az Azori Autonóm Régióba vagy onnan elutazó 26 éves vagy annál fiatalabb életkorú diákok utazhatnak Lisszabon érintésével, azzal a kikötéssel, hogy a teljes utazásra ugyanannak az üzemeltetőnek a járatait kell igénybe venniük. Az ilyen menetrendben lisszaboni útmegszakítás nem engedélyezett; f) a maximális teherfuvarozási díjtételeket a II. melléklet tartalmazza. Minden egyes üzemeltetőnek az 1. szakaszban meghatározott útvonalakon azonos menetdíjrendszert kell alkalmaznia, függetlenül attól, hogy az indulási vagy érkezési hely Lisszabon vagy Oporto, és a menetdíjak alkalmazásának hátrányos megkülönböztetéstől mentesnek kell lennie, ugyanakkor azonban helyközi járatokra időről időre reklámcélú kedvezmények felajánlhatók. A menetdíjakat mind az értékesítési helyeken, mind pedig a bejelentkezési pultoknál az utazóközönség számára hozzáférhető módon ki kell függeszteni. 2. A lakosok és diákok a következő nettó összegeket fizetik a fenti (1) bekezdés c) és d) pontjában meghatározott kedvezmények levonása után: a) 179 eurót az Azori Autonóm Régió lakosai a kontinentális Portugáliába irányuló menettérti utazásaik alkalmával; b) 156 eurót az Azori Autonóm Régió és a Madeirai Autonóm Régió lakosai az Azori-szigetek és Funchal közötti menettérti utazásaik alkalmával; c) 139 eurót a diákok az Azori-szigetek és a kontinentális Portugália közötti menettérti utazásaik alkalmával, valamint 98 eurót a diákok az Azori-szigetek és Funchal közötti menettérti utazásaik alkalmával. Az (1) bekezdés b) és f) pontjaiban, valamint a (2) bekezdés a), b) és c) pontjaiban meghatározott menetdíjak felülvizsgálatára 2005. április 1-jén kerül sor a portugál Polgári Légi Közlekedési Hatóság által a Grandes Opções do Plano (Fő tervezési adatok) című kiadványban kihirdetett és 2005. február 28-án a kérdéses útvonalakon tevékenykedő üzemeltetőkkel közölt, az előző évre vonatkozó inflációs adatok alapján. 3. Az állam a törvényben meghatározott feltételekkel támogatást nyújt a lakosok és diákok utazásaihoz, amennyiben az üzemeltetők az (1) és (2) bekezdésekben meghatározott menetdíjakat alkalmazzák. 2005-ben az állami támogatás összege menettérti utanként 87 euró lesz. Az Azori Autonóm Régió repülőtereire/repülőtereiről indított olyan légi járatok esetében, amelyek nem menetrendszerű járatokként közlekednek a kontinentális Portugália vagy Funchal repülőterei viszonylatában, a fentiekben meghatározott menetdíjakat és fuvardíjakat kell alkalmazni. A kontinentális Portugália és az Azori Autonóm Régió között, illetve az Autonóm Régiók közötti útvonalakon utazó légi utasok két, tehát menetirányonként egy-egy repülési szelvény igénybevételére jogosultak, az Azori Autonóm Régión belül utazó légi utasok jogosultsága pedig: — két repülési szelvény (nem helybeli lakosok), — három repülési szelvény (helybeli lakosok és diákok), — Corvo viszonylatában egy további repülési szelvény igénybevétele engedélyezett azokra a napokra, amikor nincs járatindítás. Azokon a napokon, amikor a szigetek valamelyikéről nincs közvetlen járat a kontinentális Portugália vagy Funchal eléréséhez, a helybeli lakosok és diákok más megközelítési útvonalat is igénybe vehetnek. A kontinentális Portugália vagy Funchal repülőtereivel közvetlen légi járattal össze nem kötött szigetekre/szigetekről utazó légi utasok szállításának a költségeit az Európai Unió Hivatalos Lapjában2002. május 16-án kihirdetett, a közszolgáltatási kötelezettség elrendeléséről szóló 2002/C 115/02 számú közleménnyel összhangban az állam viseli. Meg nem jelenési díj a vonatkozó turistaosztályú referencia menetdíj 10 %-ának a mértékéig alkalmazható. Ezeket a közszolgáltatási kötelezettségeket a más üzemeltetőkkel, – Lisszabon, Oporto és Funchal kivételével – más indulási és érkezési helyek viszonylatában üzemeltetett járatok menetdíjairól szóló megállapodások sérelme nélkül kell alkalmazni. Az üzemeltetők kombinálhatják légi járataikat és használhatják ugyanazokat a járatszámokat azzal a megkötéssel, hogy azt engedélyeztetniük kell a portugál Polgári Légi Közlekedési Hatósággal. Légi járatok értékesítése: A légi járatok szolgáltatásait legalább egy számítógépes helyfoglalási rendszeren keresztül kell értékesíteni. Átszállási feltételek: Ha az érintett járatokat különböző üzemeltetők üzemeltetik, azok kötelesek egymás között megállapodni arról, hogy az Azori Autonóm Régió bármelyik repülőterére/repülőteréről utazó helybeli lakosok és diákok számára engedélyezik utazásuk különféle szakaszain másik üzemeltető szolgáltatásainak az igénybevételét. Teherszállítás és postaforgalmi szolgáltatások: Minden egyes repülőúton legalább a postai küldeményeket is magában foglaló két tonna rakomány számára befogadóképességet kell biztosítani; az üzemeltető által rendelkezésre bocsátott teherszállítási kapacitást a hét napjaira egyenletesen elosztva kell biztosítani a következő minimális követelmények figyelembevételével: — 30 tonna naponta a Lisszabon/Ponta Delgada/Lisszabon útvonalon, — 25 tonna azokon a napokon, amelyekre minimális szolgáltatási kötelezettség van előírva a Lisszabon/Terceira/Lisszabon útvonalon, — Az egyes repülőutakra számított teherszállítási és postaforgalmi befogadóképesség meghatározása a következő képlet használatával történik: C = P – (0,75 x S x 97) ahol C a repülőútra rendelkezésre bocsátott teherforgalmi és postaforgalmi befogadóképesség kg mértékegységben megadva; P a légi utasok, poggyász, teherforgalmi és postaforgalmi rakomány teljes tömege, amelynek elszállítására egy adott szektorban repülőgép-engedéllyel rendelkezik (engedélyezett forgalmi tömeg), amelynek a kiszámítása a tanúsítvánnyal igazolt maximális felszállási tömegből az üzemeltetési tömeg (repülőgép, személyzet, üzemanyag, fedélzeti ellátási készletek és egyéb üzemeltetési tételek) levonásával történik; S a repülőgépen rendelkezésre álló utasférőhelyek száma; 0,75 a 0,75 % terhelési tényezőként alkalmazott együttható; 97 egy légi utas és a hozzá tartozó poggyász szabványos tömege felnőtt korú légi utasra vonatkoztatva (84 kg +13 kg) JAR-OPS 1 620 meghatározása szerint.